সরেজমিনে শহরের পার্ক বাজার, বটতলা বাজার, ছয়আনী বাজার, সাবালিয়া বাজার, বৈল্যা বাজার, আমিন বাজার(গোডাউন বাজার) সহ বিভিন্ন বাজার ঘুরে দেখা যায়, দু’দিন আগেও কাঁচা মরিচের(কালো) কেজি ছিল ৩০-৪০টাকা, বর্তমানে প্রতিকেজি বিক্রি হচ্ছে ১৪০-১৬০ টাকায়। বর্তমানে প্রতি কেজি করলা ৪০-৪৬ টাকা, পটল ৩৬-৪০ টাকা, ঢেঁড়শ ৪০-৪৪ টাকা, কাকরোল ৩২-৪০টাকা, বেগুন ৪০-৪৮ টাকা, ঝিঙা ৪২-৪৪ টাকা, শশা(দেশি) ৬০-৮০ টাকা, শশা(হাইব্রিড) ৪৬-৫০ টাকা, পেঁপে ৩৬-৩৮ টাকা, শিবচরন(শিবা) ৪০-৪৪টাকা, লতা ৪৪-৫০টাকা, মিষ্টি কুমড়া(মাঝারি) ৬০-৭৫ টাকা, চালকুমড়া(মাঝারি) ১৫-২৫ টাকা, লাল শাক প্রতিকেজি ৩৬-৪০ টাকা, পুঁই শাক ৪০-৪৪ টাকা, লাউ শাক প্রতি আটি ২৫-৩০ টাকা, গোলআলু(মাঝারি) প্রতি কেজি ২৫-৩৬ টাকায় বিক্রি হচ্ছে। আবার পার্কবাজারে কাঁচা মরিচ(কালো) প্রতিকেজি বিক্রি হচ্ছে ১৩০-১৪০ টাকায়; সেই একই মরিচ বটতলা ও সাবালিয়া বাজারে বিক্রি হচ্ছে প্রতি কেজি ১৪০-১৬০টাকা। বৈল্যা বাজরের ৩২-৩৪ টাকার পটল ছয়আনী বাজারে বিক্রি হচ্ছে ৩৬-৪০টাকা। বিভিন্ন বাজারে এ রকম নানা পণ্যের ভিন্নভিন্ন দাম লক্ষ করা গেছে।